নানাবিধ বঞ্চনার শিকার দেশের ছয় লক্ষাধিক বেসরকারী শিক্ষক , মহান স্বাধীনতার ৪৭ বছর পেরিয়ে গেলে ও দেশের শিক্ষা ব্যবস্থা এখনো সরকারী, বেসরকারি, মাদ্রাসা ,কারিগরি সহ বহুধা বিভক্ত। সারা দেশের এসব শিক্ষা প্রতিষ্ঠান সমূহের মধ্যে ২% সরকারী শিক্ষা প্রতিষ্ঠানে স্বল্প ব্যয়ে পড়াশুনা করছে দেশের পুজিপতি ধনিক শ্রেণীর সন্তানেরা, বাকী ৯৮% বেসরকারী শিক্ষা প্রতিষ্ঠানে পড়াশুনা করছে সুবিধা বঞ্চিত ,নিন্মবিত্ত , নিন্ম মধ্যবিত্ত ও প্রান্তিক জনগোষ্টীর সন্তানেরা যাদের সামর্থ সীমিত অথচ শিক্ষা খাতে ব্যয় অনেক বেশী । এই সব প্রতিষ্ঠানে পড়াশুনা করছে চার কোটির বেশী শিক্ষার্থী। শিক্ষা ব্যবস্থার দুই ধারা সরকারী ও বেসরকারী শিক্ষা প্রতিষ্ঠানের শিক্ষকদের মধ্যে এমপিওভুক্ত,নন এমপিওভুক্ত,খন্ডকালীন,প্যারা শিক্ষক সহ বহুধারায় বিভাজিত সমযোগ্যতার শিক্ষক রয়েছে, তাদের বেতন ভাতায় ও ব্যাপক বৈষম্য বিরাজমান। দিন দিন এ বৈষম্য বেড়েই চলেছে। প্রাথমিক,মাধ্যমিক ও উচ মাধ্যমিক পর্যায়ে এই বৈষম্য খুবই তীব্র। দেশের এমপিওভুক্ত সাড়ে ৫ লক্ষ, এমপিও বিহীন এক লক্ষ শিক্ষক-কর্মচারীরা তাঁদের ন্যায্য পাওনা সামাজিক মর্যাদা ও আর্থিক সুযোগ সুবিধা আদায়ের লক্ষ্যে বারবার আবেদন-নিবেদন করার পর ও স্বাভাবিক ভাবে বেচে থাকার নিশ্চয়তা না পেয়ে রাজপথে নেমে মানববন্ধন সহ নিয়মতান্ত্রিক আন্দোলন করেছে ।